# name
La problemàtica educativa dels infants selvàtics: el cas de Marcos

# metadata.dc.contributor.advisor[].value
Sanvisens i Marfull, Alexandre, 1918-1995

# metadata.dc.contributor.other[].value
Universitat de Barcelona. Departament de Pedagogia Sistemàtica

# metadata.dc.description.abstract[].value
[cat] La raó primera d’aquest treball científic sobre la problemàtica educativa dels infants selvàtics està en l’observació, en primer lloc, del fenòmen en grans sectors de la joventut actual de l’espiració i del desig de viure en harmonia amb la naturalesa i no en conflicte; en segon lloc, en l’oportunitat, potser la sort, d’haver conegut a “Marcos”, que havia estat abandonat durant dotze anys en una vall solitària de Sierra Morena, des del 1953 al 1965. El vaig conèixer a Ciutat de Mallorca, on havia vingut a parar –com tanta altra gent– a la recerca de treball, atret per la febre d’or que, amb el desvetllament de la indústria turística, la meva terra ha despertat més enllà de les seves fronteres marítimes. A partir d’aquí, em vaig trobar amb la necessitat d’abordar primerament l’estudi del tema a nivell mític i literari amb la intenció de indagar allò que els homes havien imaginar sobre l’infant solitari, sobre l’home llop, perdut en la soledad inmensa de la selva. I com el tema del “retorn a la naturalesa”, del “bon salvatge”, es presentava al llarg de la història –des de l’epopeia de Gilgamesh a la resposta dels hippies en els nostres dies, o als moviments ecologistes– i havia servit per encarar una suposada bondat de la naturalesa enfront de la cultura considerada imperfecta, considerada com a signe de degradació: És un problema que trobam plantejat en termes de selva-poblat, de terra considerada com a mare de “nomos” y “phisis” (naturalesa i llei), de retorn a les lleis de la conciència, en el suposat record que resta dins de l’ànima dels homes d’aquell temps que visqueren en estat natural; fins a les propostes més recents dels qui projecten la realització del programa de la naturalesa de l’home en la cultura com a objectiu més important vers el qual ha de caminar tota l’acció de l’educació. En segon lloc, havia d’abordar l’estudi dels treballs científics que existeixen sobre les casos d’abandonament social, des dels estudis de Linné en el seu “Sistema naturae” fins als nostres dies.

# metadata.dc.rights[].value
cc by-nc (c) Janer Manila, Gabriel, 2021

# metadata.dc.source[].value
Tesis Doctorals - Departament - Pedagogia Sistemàtica

# metadata.dc.title[].value
La problemàtica educativa dels infants selvàtics: el cas de Marcos